SLUŽENJE KAZNE ZATVORA

Pravilo je sa se kazna zatvora služi u onoj zemlji u kojoj je kazna i izrečena tj. da izrečenu sankciju izvršavaju organi one države čiji je sud u krivičnom postpuku kaznu zatvora i izrekao.

Jedan od instituta međunarodne krivičnopravne pomoći jeste i mogućnost služenja zatvorske kazne koju je izrekao sud jedne države (države u kojoj je krivično delo učinjeno ili u kojoj je nadležnost za sprovođenje krivičnog postupka po drugom osnovu bila zasnovana) u državi čije državljanstvo ima učinilac.

Zakonom o međunarodnoj pravnoj pomoći u krivičnim stvarima propisano je da krivična sankcija izrečena pravnosnažnom presudom nadležnog suda strane države može da se izvrši u Republici Srbiji kada su ispunjeni sledeći uslovi:

1) da je osuđeni državljanin Republike Srbije;

2) da osuđeni ima prebivalište ili boravište u Republici Srbiji;

3) da osuđeni u Republici Srbiji izdržava krivičnu sankciju koja se sastoji u lišenju slobode po ranije izrečenoj presudi.

Bitno je napomenuti da strana krivična presuda nije automatski izvršiva u Republici Srbiji. Nakon dostavljanja zamolnice strane države koja je donele krivičnu presudu protiv našeg državljanina, sud Republike Srbije će sprovesti postupak, nakon što mu je zamolnicu sa mišljenjem o njenoj opravdanosti dostavilo Ministarstvo pravde, te će u tom postuku odlučiti kako da postupi po zamolnici. Ukoliko odluči da postupi po zamolnici, Sud će doneti novu presudu kojom se priznaje strana krivičnopravna presuda, i tom novom presudom će izreći sankciju prema krivičnom zakonodavstvu Republike Srbije. Izrečena krivična sankcija ne može biti stroža od sankcije izrečene u stranoj krivičnoj presudi.

Državljanin Republike Srbije koji u stranoj državi već izdržava krivičnu sankciju koja se sastoji u lišenju slobode može biti premešten u Republiku Srbiju u cilju izdržavanja krivične sankcije. Saglasnost za premeštaj osuđenog daje ministar pravde Republike Srbije i ta saglasnost može biti uskraćena ako je osuđenom u trenutku podnošenja molbe preostalo da izdrži manje od šest meseci krivične sankcije koja se sastoji u lišenju slobode. Osuđeni koji bude premešten ima izvesne beneficiji budući da u Republici Srbiji on ne može biti pritvoren, krivično gonjen ili podvrgnut izvršenju krivične sankcije za krivično delo izvršeno pre predaje, osim za delo za koje je premešten. Ovo se neće primeniti ukoliko se on izričito odrekao garancije da neće biti pritvoren osim za delo za koje se premešta kao i ukoliko ne napusti Republiku Srbiju u roku od 45 dana od dana uslovnog otpusta ili izdržane kazne, ili ako se naknadno ponovo vratio na teritoriju Republike Srbije.

Premeštaj osuđenog u Republiku Srbiju radi izvršenja strane krivične presude može se izvršiti pod uslovima da:

1) da će izvršenje krivične sankcije u Republici Srbiji poboljšati izglede za društvenu rehabilitaciju osuđenog;

2) da je osuđeni saglasan sa premeštajem.

Analnogno ovom pravu, Republika Srbija ima pravo da od strane države traži da njeni državljani služe krivične kazne lišenja slobode izrečene u postupcima koji su vođeni u Republici, u zatvorskim ustanovama u državama čije državljanstvo imaju